Page:Coalman's courtship to a creelwife's daughter (1).pdf/18

 a pair o' blankets about his shoulder, a cod at his back, and a het brick to his soles, to gar him true he was nae well; and there he sat like a lying-in wife, cracking like a Hollander, and ate twa dead herrin' and a cufe, telling a' the outs and ins about his bridal, and whan it was to be; for he had gotten every body's consent but the bride's about it.

Mith. But, Sawny man, that's the main thing, ye maun ha'e that too.

Sawny. Na, na, mither, am the only thing mysel', she's but a member, th man maun ay be foremost; gang what way it will, Ise av be the upperm stuppermost [sic].

Mith. But, Sawny man, what way is thou gaun to do? Will ye mak a pay penny Wedding, or twa three gude neighbours, a peck o' meal baken, wi' a cheese, and a barrel o'ale, will that do?

Sawny. Na, na, mither, I'll tak a cheaper gate nor ony o'them; I'll gar ha'f-a-crown an' ha'f-a-mutchkin, or a rake o' coals do it a' then a body has uaenae [sic] mair do but piss an' then go to bed syne.

Mith. Na, na, my man Sawny. I ha'e mony, mony a time heard thy honest father say that never a ane wad do well that capstrided the kirk, or cuckol'd the minister.

Sawny. A tell na me, mither, o' the ministers; they're ay for their ain hands,